stanford-oval/wikipedia huggingface dataset:
Apps4Finland-kilpailu
Voittajat 2014 > Haastepalkinnot

Ilta-Sanomien haastepalkinto (datajournalismi):
Helsinki ennen
Voittaja: Juuso Lehtinen
Datajalostamon haastepalkinto (datan jalostus):
Linked Data Finland
Voittaja: Eero Hyvönen, Jouni Tuominen ja Eetu Mäkelä
Maanmittauslaitoksen haastepalkinto (Maps4Finland hyödyntäminen):
Vanhojen painettujen karttojen selaus
Voittaja: Teemu Peltonen
Maanmittauslaitoksen haastepalkinto (Maps4Finland visualisointi):
NLS SLD Map
Voittaja: Lauri Kajan
LYNET:n haastepalkinto (luonnonvara- ja ympäristötieto):
Itämeren Ninja
Voittaja: Lasse Nurmi, Esa Halsti ja Antti Vaalikivi
Avoin tiede- ja tutkimushankkeen haastepalkinto (avoin tiede ja tutkimus):
Linked Data Finland
Voittaja: Eero Hyvönen, Jouni Tuominen ja Eetu Mäkelä
Ilmatieteenlaitoksen haastepalkinto (ilmatieteellinen data):
Aaltopoiju
Voittaja: Hiski Nuortie
Helsingin kaupungin haastepalkinto (hallinnon ja kansalaisten vuorovaikutus): Eduskunta Explorer
Voittaja: Jouni Tiainen
Helsingin kaupungin haastepalkinto (alueellisen osallistumisen edistäminen): Kiusaaminen kuriin
Voittaja: Parantajat yhteisö, Perttu Ahvenainen, Juho Nevalainen
Yleisradion haastepalkinto (Yleisradion API:t):
Koko Suomi paikallisesti
Voittaja: Leena Kosonen, Marianne Valola ja Irina Kujanpää / Lahden ammattikorkeakoulu, Muotoiluinstituutti YAMK
Valtiovarainministeriön haastepalkinto (valtion budjettidata):
Valtionbudjetti.fi
Voittaja: Peter Tattersall
Helsinki Region Infosharen haastepalkinto (pääkaupunkiseudun data):
MetropAccess-Matka-aikamatriisi
Voittaja: Henrikki Tenkanen, Tuuli Toivonen, Maria Salonen, Perttu Saarsalmi, Juha Järvi, Timo Jaakkola
Voittajat 2014 > Apps4Lounais-Suomi

Plundrr 
Voittaja: Tommi Laine, Otso Rasimus, Henrik Skogström
Itämeren Ninja
Voittaja: Lasse Nurmi, Esa Halsti ja Antti Vaalikivi
FishUp
Voittaja: Roman Zaynetdinov, Eero Mäkelä, Denis Anchugov
Introverted Skiier
Voittaja: Jonathan Sarry, Maria Parshina
Lisätietoa: http://www.apps4finland.fi/apps4lounais-suomi-kilpailun-palkinnot-jaettu/ (Arkistoitu – Internet Archive)
Voittajat 2014 > Apps4Pohjois-Pohjanmaa

Mapitare: Maastokartta Suomi
Voittaja: Petri Särkisaari
CaddieON
Voittaja: Tuomo Lalli, Juha Pikkarainen, Hannu Kallio-Kokko, Osmo Voutilainen, Tarmo Elfving
KunnonBuusteri
Voittaja: Mervi Perttula
Oulua.fi
Voittaja: Ilkka Hassi
Food Aurora
Voittaja: Teemu Vaattovaara, Taru Vaattovaara, Saju Singh, Ashish Thapa, Hanna-Leena Huttunen, Rami Potinkara
Voittajat 2014 > Apps4Pirkanmaa

Vaikuta-sarja
Tamperelaisen paikkatilasto
Voittaja: Erno Mäkinen
3D kartat
Voittaja: Antti Vähätalo
Nysse
Voittaja: Hannu Tapanila
Innosta-sarja
Kannattaako kauppa tässä osoitteessa?
Voittaja: Marco Ylitörmä
Paikalliset pelit
Voittaja: Mikko Nurmi, Ofri Porat
15 Minuutissa
Voittaja: Ofri Porat, Mikko Nurmi
Hahmota-sarja
Revontuli: Tampereen talousarvio 2014  Voittaja: Jussi Lyytinen
TAMPERE in the Bubble  Voittaja: Ville Vuorio, Samuli Hirvonen, Laura-Maria Perkaus
LiikkuvaTampere  Voittaja: Samu Laaksonen, Joonas Loppi
HervantaTraffic  Voittaja: Jussi Lampainen
Mahdollista-sarja
Avoin Data – Missä olet?
Voittaja: Markus Turppa, Mikko Nurmi
Voittajat 2014 > Apps4Pirkanmaa > Haastepalkinnot

Tampere mobility visualization -haaste:
3D kartat
Voittaja: Antti Vähätalo
Regional bus transport fun and easy -haaste:
Nysse
Voittaja: Hannu Tapanila
Voittajat 2013 > Pääsarjat

Vaikuta
1. Stormwind, Tomas Gustafsson, Bamce Fabricius
2. kartat.info, Pyry-Samuli Lahti
3. Kansan muisti v2, Kansan muisti ry
Mahdollista
1. Open Ahjo -rajapinta, Juha Yrjölä, Katja Räisänen
2. Avoimen liikennedatan jakelu Tampereella, Tero Piirainen, Mika Kulmala, Tero Myyryläinen
3. Tuntimittaustiedon avoin palvelualusta, Jarkko Lehtonen, Teemu Nurminen
Innosta
1. Työnimi: Kalamiäs, Faris Alsuhail ja Tuomo Leino
2. Sotasankarit, Ari Matikainen, Liisa Juntunen, Sami Oinonen, Erika Poikolainen
3. Astman omahoito -sovellus, Heidi Parisod, Oskari Honkonen, Jaani Ketonen,  Mikko Rajala, Juuso Salminen
Hahmota
1. Rakennettu Helsinki 1812-2012, Jan Wolski
2. Katsastusdata-avain, Petja Partanen
3. Alueellinen hyvinvointi, Juuso Parkkinen, Juha Leppänen, Satu Korhonen, Leo Lahti
Voittajat 2013 > Haastesarja

Haasteet: Turistien kohtaaminen, Turistin kaupunki
Voittaja: Spot in Helsinki/Spot in Lisbon, Olga Kornilova, Pierre Leonard
Haaste: Poikkeustilanteiden hallinta
Voittaja: Nysse, Hannu Tapanila
Haasteet: Kaupungin ymmärtäminen, Päätöksentekodata median käyttöön
Voittaja: Sanom.at, Lari Lohikoski, Miemo Penttinen
Haaste: Nuoren kaupunki
Voittaja: Avain, Jyrki Vanamo, Johanna Niemi
Haaste: Kuitit dataksi
Voittaja: Kuittirumba, Pekka Ahtonen
Haasteet: Kansalaisen ääni, Kansalaispalaute
Voittaja: Avain, Jyrki Vanamo, Johanna Niemi
Haaste: Joukkoliikennepalvelujen kehitys
Voittaja: Joukkoliikenteen infrastruktuuritieto, Mikko Rinne, Tero Piirainen, Petri Helenius
Haaste: Terveystietojen hyödyntäminen
Voittaja: ReplicaX, Juha Karvanen
Voittajat 2013 > Yleisöäänestyksen voittajat

Vaikuta-sarja: Porottaa-terassibongari, Laura Kauria, Juha Paananen, Mika Korvenranta, Topi Tjukanov, Mert Sasioglu, Timo Röngäs
Mahdollista-sarja: avoindata.net, Jarkko Moilanen, Matti Saastamoinen
Innosta-sarja: Resurssien hallintaohjelmisto kotihoitoon, Marko Suvila
Hahmota-sarja: Heatmaps4Finland, Pauli Misikangas
Voittajat 2012

Sovellus
BlindSquare, Ilkka Pirttimaa
Reitit 2.0
Karttapullautin
Datan avaus
Ilmanlaatu rajapintana, Mikko Heikkinen
Aurinko- ja energiakartat, Espoon kaupunki
Visualisointi
Ilmanlaadun visualisointi, Mikko Heikkinen
Dataopas
Latuviitan paikkatieto-ohjeet, Jukka Rahkonen
Voittajat 2011 > Idea

Tilannekuva.fi. Kari Hintikka
Kulutusskanneri. Heikki Wilenius
Älykäs asemapiirros. Matti Nikupeteri
Voittajat 2011 > Sovellus

ParkkiNappi. Neligrate Oy
Kierrätys. Ilkka Pirttimaa
Ihana Helsinki! Atte Hinkka, Giulio Jacucci, Jaakko Nygren, Timo Lehto, Tuomas Husu ja Youssef El-Khouri
Voittajat 2011 > Visualisointi

Helsinki Public Transport Visualized. Lauri Vanhala
Miten menee kunta? Lauri Vanhala
Suomen kansantaloudellinen Elämänpuu. Hahmota Oy
Voittajat 2011 > Datan avaus, yksityissektori

soRvi- avoimen datan työkalupakki R-kielelle. Leo Lahti and Juuso Parkkinen
Postinumero-API. Flo Apps Oy
Voittajat 2011 > Datan avaus, julkissektori

Pääkaupunkiseudun Palvelukartan REST-rajapinta. Helsinki City, talous- ja suunnittelukeskus
Kulttuuridatan erikoispalkinto: HelMet libraries’ most wanted books. Ari Hamara
Yleisradion datahaaste: YLE hirsipuu. Ilkka, Viljami ja Sesilia Pirttimaa
Maps4Finland-haaste: Karttaselain. AccelBit Oy
Helsingin Sanomien datajournalismihaaste: Verokuitti. Pär Österlund, Kari Silvennoinen, Jon Haglund
Yleisöäänestyksen voittaja ideasarja: Riemuvuoden Satoa / Maan Tarha #==>, Teemu von Boehm
Voittajat 2010

Yrityssarja
DataSuomi, Semanttisen laskennan tutkimusryhmä
Tässä.fi, Adfore Technologies
Pikkuparlamentti.fi
Yksityissarja
Eduskunnan rajapinta, äänestyskone ja visualisointipalvelu, Mikko Heikkinen
Koirankakkaroskis
Sivulista.fi, Gemilo
Ideasarja
LiveInfoBoard, Ilkka Pirttimaa
Karttavahti, Mati Nikupeter
Carnegia, Karri Saarinen, Linda Liukas, Jori Lallo
Bafta-palkinto

| British Academy Film Awards |
| --- | --- |
Palkitaan:  Parhaat elokuva-alalla
Palkinnon antaja:  British Academy of Film and Television Arts
Maa:   Iso-Britannia
Ensimmäinen palkinto:  1949
Virallinen internet-sivu
Bafta-palkinto (British Academy Film Awards, tai lyhyemmin BAFTA film award) on brittiläisen Bafta-järjestön vuosittain jakama elokuva-alan palkinto.
Vuosina 2000–2007 gaala järjestettiin Lontoon Odeon Leicester Square -elokuvateatterissa. Vuodesta 2008 lähtien se on järjestetty Royal Opera Housen tiloissa.
Vuoden 2019 gaala järjestettiin 10. helmikuuta 2019.
Palkintokategoriat

| --- | --- |
 Parhaan elokuvan Bafta-palkinto  Parhaan brittielokuvan Bafta-palkinto  Parhaan vieraskielisen elokuvan Bafta-palkinto  Parhaan lyhytelokuvan Bafta-palkinto  Parhaan animaatioelokuvan Bafta-palkinto  Parhaan dokumentin Bafta-palkinto  Parhaan miespääosan Bafta-palkinto  Parhaan naispääosan Bafta-palkinto  Parhaan miessivuosan Bafta-palkinto  Parhaan naissivuosan Bafta-palkinto  Parhaan ohjauksen Bafta-palkinto  Parhaan brittiläisen käsikirjoituksen Bafta-palkinto  Parhaan alkuperäisen käsikirjoituksen Bafta-palkinto (vuodesta 1984)  Parhaan sovitetun käsikirjoituksen Bafta-palkinto (vuodesta 1984)  Parhaan käsikirjoituksen Bafta-palkinto (vuosina 1969-1983) :  Parhaan kuvauksen Bafta-palkinto  Parhaan leikkauksen Bafta-palkinto  Parhaan äänityksen Bafta-palkinto  Parhaan musiikin Bafta-palkinto  Parhaan puvustuksen Bafta-palkinto  Parhaan maskeerauksen Bafta-palkinto  Parhaan lavastuksen Bafta-palkinto  Parhaiden erikoistehosteiden Bafta-palkinto  Parhaan tulokkaan Bafta-palkinto
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
BAFTA Awards Internet Movie Database. (englanniksi)
Barry Hughart

Barry Hughart (13. maaliskuuta 1934 – 1. elokuuta 2019) oli yhdysvaltalainen fantasiakirjailija. Hän syntyi Peoriassa, Illinoisissa, ja julkaisi kuviteltuun muinaiseen Kiinaan sijoittuvan ensimmäisen romaaninsa Bridge of Birdsin vuonna 1984.
Hughart voitti ensimmäisellä romaanillaan Mythopoeic Fantasy Awardin ja jaetun World Fantasy Awardin.
Kaikkiaan Hughart julkaisi kolme romaania; Bridge of Birdsiä seurasivat The Story of the Stone (1988) ja Eight Skilled Gentlemen (1990).
Autosaattue

Presidentti Urho Kekkosen hautajaiskulkue syyskuussa 1986 oli paraatin tahtiin etenevä autosaattue.
Autosaattue on useammista autoista ja mahdollisesti muista moottoriajoneuvoista koostuva saattue, joka voi edetä muun liikenteen häiritsemättä tarvittavalla nopeudella ja haluttua reittiä. Autosaattueen tarkoitus on joko edetä mahdollisimman nopeasti ja turvallisesti paikasta toiseen yleistä tieverkkoa pitkin, esimerkiksi kuljettaa tärkeää vierasta lentokentältä neuvotteluun, tai edetä hitaasti ja arvokkaasti seremoniallisena kulkueena, kuten valtiovierailuilla tai arvohenkilöiden hautajaisissa. Hautajais- ja hääkulkueissa autosaattue voi joutua etenemään mukana olevien paraatimarssijoiden tai hevosrattaiden vauhtia.
Poliisisaattue

Autosaattueen kulkua on yleensä ohjaamassa ja valvomassa poliisi, jolloin saattue voi edetä koko tien leveydeltä sekä tavanomaisista reitti- ja nopeusrajoituksista riippumatta. Poliisisaattueen kärjessä ja perässä kulkee tällöin poliisiautoja tai -moottoripyöriä, ja reitin varrella on tarvittava määrä poliiseja pysäyttämässä ja ohjaamassa muuta liikennettä. Suomessa poliisisaattue on mahdollista saada lähinnä korkean tason poliitikoille, mutta myös esimerkiksi poptähti tai urheilujoukkue voi saada saattueen, jos poliisi arvioi sen tarpeelliseksi liikennekaaoksen tai turvallisuusuhkien välttämiseksi. Tärkeiden ulkomaisten poliitikkojen kohdalla autosaattueen käyttö voi perustua osaltaan myös suojelupoliisin riskiarvioon. Usein poliisin tehtäviin autosaattueissa kuuluu paitsi liikenteen, myös reitin varrelle saapuvan yleisön ohjaaminen niin, että saattue voi edetä kaikille turvallisesti. Poliisin käytöstä aiheutuneita kustannuksia ei laskuteta keneltäkään, vaan ne kuuluvat poliisihallinnon maksettaviksi. Poliisilla on valmiita toimintaohjeita erilaisia autosaattueita varten, ja saattue voidaan näin etenkin pääkaupunkiseudulla toteuttaa lyhyelläkin varoitusajalla.
Joskus poliisisaattueessa voidaan kuljettaa äärimmäisen kalliita ja varkauksille alttiita  kulttuuriesineitä, kuten taideteoksia, koruja tai jalokiviä. Esimerkiksi vuonna 1962 Yhdysvaltoihin matkalla ollut Mona Lisa -maalaus kuljetettiin Louvresta Le Havren satamaan suuren julkisuuden siivittämänä, saattajinaan moottoripyöräpoliisi, kuusi poliisiautoa ja poliisien lisäksi Louvren vartijoita. Nykyisin tällaiset arvokuljetussaattueet toteutetaan pikemminkin julkisuudelta piilossa, aikataulua ja reittiä ilmoittamatta.
Yhdysvaltojen presidentin autosaattue

Maailman suurisuuntaisimpiin autosaattuejärjestelyihin kuuluvat Yhdysvaltojen presidentin maata pitkin tapahtuvat kuljetukset. Esimerkiksi Donald Trumpin vieraillessa Helsingissä heinäkuussa 2018 Vladimir Putinia tapaamassa hänen autosaattueeseensa kuului 33 ajoneuvoa. Yhdysvaltain presidentin motorcade voi sisältää:
”Route Car”, kulkee minuutin muuta saattuetta edellä
”Pilot Car”, kulkee muutamia sekunteja muun saattueen edellä
”Sweepers”, reitin avoimuutta ja turvallisuutta varmistavia poliisimoottoripyöriä, usein auramaisessa muodostelmassa
”Lead Car” eli johtoauto: paikallinen poliisiauto tai muu iso henkilöauto
”Stagecoach”, saattueen satunnaiseen paikkaan sijoitettu presidenttiä kuljettava ajoneuvo, panssaroitu ja erikoisvarusteltu limusiini
”Spares”, presidenttiä kuljettavan auton kanssa identtisiä ajoneuvoja hämäystarkoituksessa
”Hawkeye Renegade”, kaitein ja astinlaudoin varustettu musta kaupunkimaasturi turvamiesten kuljettamiseen ajoneuvon ulkopuolella. Sen takaikkuna on aina auki, ja sieltä tilannetta tarkkailevat rynnäkkökiväärein varustetut turvamiehet.
tiedusteluhenkilöstön erikoisvarusteltu ”ID Car”
”Halfback”, presidentin salaisen palvelun henkilöstön auto
”Roadrunner”, Valkoisen talon viestintäammattilaisten laajoin tietoliikenneyhteyksin varusteltu musta kaupunkimaasturi
kemiallisia ja biologisia aseita sekä ydinaseita tunnistava musta pienkuorma-auto
”Watchtower”, tutkilla yms. ilmavalvonta- ja ilmatorjuntalaitteilla varustettu auto
”Control Vehicle”, joka kuljettaa korkea-arvoista sotilasneuvonantajaa ja ydinaselaukaisulaitteiston sisältävää salkkua äkillisten kriisitilanteiden varalta
kamera-auto ”Death Watch Car”, kuvaa takaapäin joka hetki presidentin ajoneuvoa, otettiin käyttöön presidentti Kennedyn salamurhan 1963 jälkeen
muita ajoneuvoja mahdollisia ministereitä, turvahenkilöstöä, presidentin lääkäriä ym. varten
saattuetta ilmasta valvova hallituksen helikopteri
ambulanssi saattueen perässä, ensisijaisesti presidentin käyttöön
saattueen perässä kulkevia poliisiautoja ja -moottoripyöriä.
Lisäksi 2010-luvun alussa otettiin käyttöön kaksi mustaa, panssaroitua ja erikoisvarusteltua Ground Force One -bussia, joissa presidentti ja hänen lähin seurueensa voi matkustaa pitkillä maaseututaipaleilla ja kampanjakiertueilla työskennellen tai leväten, samalla tavoin kuin Air Force One -lentokoneessa.
Aiheesta muualla

Kuvia tai muita tiedostoja aiheesta Autosaattue Wikimedia Commonsissa
Baar

| Baar |
| --- | --- |
 Baar sijaitsee kumpuilevalla seudulla Keski-Sveitsissä.
 vaakuna
 Baar sijaitsee Zuginjärven koillispuolella.
 Baar
 Koordinaatit: 47°11′14″N, 8°31′33″E 
Valtio:  Sveitsi
Kantoni:  Zugin kantoni
Pinta-ala:  
 – Kokonaispinta-ala:  24,77 km²
Korkeus:  424–841 m
Väkiluku (joulukuu 2014):  23 228
 – Väestötiheys:  938 as./km²
 
 www.baar.ch 
Infobox OKVirheellinen NIMI-arvo: 
Baar on kaupunki Keski-Sveitsissä, Zugin kantonissa, pari kilometriä Zugin kaupungista pohjoiseen. Kaupungissa on runsaat 23 000 asukasta.
Sijainti

Baar sijaitsee Zuginjärven koillispuolella, Lorzejoen varrella.
Liikenne

Zugin ja Zürichin välinen päätie 4 kulkee Baarin kautta. Baarista on myös moottoritieliityntä (A4a) moottoritielle A4. Baarista on rautatieyhteys Zugiin sekä Zimmerbergin tunnelin ja Thalwilin kautta Zürichiin.
Aiheesta muualla

Kuvia tai muita tiedostoja aiheesta Baar Wikimedia Commonsissa
Aurinkorannan tähtöset

| Aurinkorannan tähtöset |
| --- | --- |
 3. tuotantokauden alkutunnus
Pääosissa:  Kausi 1 Iida Ketola Henna Kalinainen Maisa Torppa Kausi 2 Niko Saarinen Nina Hämäläinen Katri Sorsa Kausi 3 Suvi Pitkänen Johanna Pulkkinen Sanna Suutari
Alkuperämaa:   Suomi
Verkko:  MTV Katsomo
Esitetty:  25. toukokuuta 2012 – 8. elokuuta 2014
Tuotantokausia:  3
Jaksoja:  54
Tuotanto
Tuotantoyhtiö(t):  Moskito Television
Aurinkorannan tähtöset on Viidakon tähtöset -televisosarjan kesätauon ajaksi MTV Katsomo palveluun julkaistu oheissarja. Ensimmäinen tuotantokausi alkoi 25. toukokuuta 2012 ja pääosissa nähtiin Iida Ketola, Henna Kalinainen ja Maisa Torppa. Toinen tuotantokausi alkoi 10. kesäkuuta 2013 ja pääosissa nähtiin Niko Saarinen, Nina Hämäläinen ja Katri Sorsa. Kolmas tuotantokausi alkoi 9. kesäkuuta 2014 ja pääosissa nähtiin Suvi Pitkänen, Johanna Pulkkinen ja Sanna Suutari.
Jaksot > Ensimmäinen tuotantokausi

| Jakso | Nimi | Julkaisu MTV Katsomossa |
| --- | --- | --- |
| 1. | Matka alkaa | 25. toukokuuta 2012 |
| 2. | Tervetuloa aurinkorannikolle! | 28. toukokuuta 2012 |
| 3. | Rantalentis | 1. kesäkuuta 2012 |
| 4. | Musavisa | 4. kesäkuuta 2012 |
| 5. | Espanjan yössä | 8. kesäkuuta 2012 |
| 6. | Shoppailua | 11. kesäkuuta 2012 |
| 7. | Aasiajelu | 15. kesäkuuta 2012 |
| 8. | Allaspoika | 18. kesäkuuta 2012 |
| 9. | Bikinikuvaukset | 22. kesäkuuta 2012 |
| 10. | Ruokasota | 25. kesäkuuta 2012 |
| 11. | Vapaailta | 29. kesäkuuta 2012 |
| 12. | Hupailua kaupungilla | 2. heinäkuuta 2012 |
| 13. | Hennan syntymäpäivät | 6. heinäkuuta 2012 |
| 14. | Titanic | 9. heinäkuuta 2012 |
| 15. | Ruotsalainen tossukka | 13. heinäkuuta 2012 |
| 16. | Etusivun lööppi | 16. heinäkuuta 2012 |
| 17. | Viimeinen ilta | 20. heinäkuuta 2012 |
| 18. | Hyvästit aurinkorannikolle | 23. heinäkuuta 2012 |
Jaksot > Toinen tuotantokausi

| Jakso | Nimi | Julkaisu MTV Katsomossa |
| --- | --- | --- |
| 1. | Matka alkaa | 10. kesäkuuta 2013 |
| 2. | Tervetuloa aurinkorannikolle! | 14. kesäkuuta 2013 |
| 3. | Shoppailua | 17. kesäkuuta 2013 |
| 4. | Suomibaari | 21. kesäkuuta 2013 |
| 5. | Mustasukkaisuutta | 24. kesäkuuta 2013 |
| 6. | Pyhän altaan häpäisy | 28. kesäkuuta 2013 |
| 7. | Mykkäkoulu | 1. heinäkuuta 2013 |
| 8. | Tatuoinnit | 5. heinäkuuta 2013 |
| 9. | Bailausta ja pakomatka | 8. heinäkuuta 2013 |
| 10. | Unelmien Marbella | 12. heinäkuuta 2013 |
| 11. | Julkkikset salamavaloissa | 15. heinäkuuta 2013 |
| 12. | Drama King | 19. heinäkuuta 2013 |
| 13. | Ratsaille! | 22. heinäkuuta 2013 |
| 14. | Kissatappelu | 26. heinäkuuta 2013 |
| 15. | Viimeiset bileet | 27. heinäkuuta 2013 |
| 16. | Tunteikas tv-ilta | 2. elokuuta 2013 |
| 17. | Haikea aamu | 5. elokuuta 2013 |
| 18. | Lähtö koittaa | 8. elokuuta 2013 |
Jaksot > Kolmas tuotantokausi

| Jakso | Nimi | Julkaisu MTV Katsomossa |
| --- | --- | --- |
| 1. | Lähtö | 9. kesäkuuta 2014 |
| 2. | Ensiriita | - |
| 3. | Arabian horse | - |
| 4. | Rantapäivä | 20. kesäkuuta 2014 |
| 5. | Yllätysvieras | 23. kesäkuuta 2014 |
| 6. | Hevosia ja kivoja autoja | 27. kesäkuuta 2014 |
| 7. | Sankari vai konna | 30. kesäkuuta 2014 |
| 8. | Aika aikaansa kutakin | 4. heinäkuuta 2014 |
| 9. | Voitolla yöhön! | 7. heinäkuuta 2014 |
| 10. | Terapian tarpeessa? | 11. heinäkuuta 2014 |
| 11. | Jetset-elämää | 14. heinäkuuta 2014 |
| 12. | Hevoshullut | 18. heinäkuuta 2014 |
| 13. | Vaikeita muuveja | 21. heinäkuuta 2014 |
| 14. | Valmistautuminen iltaan | 25. heinäkuuta 2014 |
| 15. | Läksiäisjuhlat | 28. heinäkuuta 2014 |
| 16. | Aamu koittaa kalpeana | 1. elokuuta 2014 |
| 17. | Hevosiin väsyneet | 4. elokuuta 2014 |
| 18. | Paluu arkeen | 8. elokuuta 2014 |
1. tuotantokauden alkutunnus
2. tuotantokauden alkutunnus
Aurinkopurje

Aurinkopurje. Taiteilijan näkemys.
Aurinkopurje (myös valopurje erityisesti silloin, kun valonlähde on muu kuin Aurinko) on avaruusaluksen työntövoiman lähde, joka perustuu valon säteilynpaineeseen. Menetelmä on vasta kehitysasteella, mutta sitä on jo kokeiltu.
Toimintaperiaate

Aurinkopurjeen ideasta puhui ensimmäisenä Johannes Kepler lähes 400 vuotta sitten. Hän oli havainnut, kuinka Auringon säteily puhaltaa komeettojen pyrstöt poispäin Auringosta.
Aurinkopurjehduksessa avaruusalus levittää kevyen purjeeksi kutsutun osan, johon auringosta tai muusta lähteestä tuleva valo osuu. Purjeeseen kohdistuvan valon säteilynpaine saa aikaan työntövoiman joko niin, että valon fotonit absorboituvat purjeeseen (musta purje), tai purje heijastaa fotonit (heijastava purje). Kummassakin tapauksessa fotonien liikemäärä muuttuu, mikä aiheuttaa työntövoiman.
Jatkuva voima aiheuttaa tasaisen kiihtyvyyden, jolloin riittävän pitkän ajan kuluessa saadaan aikaan suuria nopeuden muutoksia heikollakin työntövoimalla.
Aurinkopurjeen täytyy olla satojen metrien tai jopa kilometrien levyinen. Se pitää tehdä hyvin kevyistä materiaaleista, kuten kahden mikrometrin paksuisesta metallisoidusta muovista.
Aurinkopurjeen kulkusuuntaa voidaan muuttaa kallistamalla sitä tai jopa luovimalla vastatuuleen.
Käyttötarkoitukset

Aurinkopurjeen etu rakettimoottoriin on siinä, että se ei vaadi valtavia määriä polttoainetta. Aurinkopurjeella voisi olla mahdollista tehdä sellaisia avaruuslentoja, joita raketeilla ei pystytä tekemään. Aurinkopurjeella kulkeva alus voisi tehdä meno-paluulennon Merkuriukseen tai kiertää Auringon napaa tai Maan napoja. Aurinkopurjeen avulla Aurinkokunnan laitamille voitaisiin päästä nopeammin kuin millään muulla tunnetulla teknologialla. Aurinkopurje ei kuitenkaan saa enää lisää työntövoimaa Marsin rataa kauempana Aurinkokunnassa, missä Auringon säteilyn määrä on liian pieni.
Hankkeita

Ensimmäinen avaruudessa onnistuneesti käytetty aurinkopurje oli Japanin toukokuussa 2010 Venusta kohti lähettämä Ikaros. Se avasi purjeensa kesäkuussa 2010, ja heinäkuussa raportoitiin sen alkaneen liikkua fotonitörmäysten voimalla. Ikaros saavutti Venuksen joulukuussa 2010.
2016 julkaistussa Breakthrough Starshot -hankkeessa on tarkoitus kehittää pieniä valopurjeella matkaavia aluksia, joiden työntövoimaa synnytettäisiin laserilla. Hankeen varsinaisena tavoitteena on saavuttaa Alfa Centauri 20 vuodessa laukaisusta ja matkanopeudeksi nostaa 0,2 c.
Jotkin tavanomaiset satelliitit ovat käyttäneet aurinkopurjeen periaatetta kääntääkseen itseään.
Aiheesta muualla

Wikimedia Commonsissa on kuvia tai muita tiedostoja aiheesta .
Harrastajien rahoittama aurinkopurje avautui laboratoriossa
Les Johnson pitelee käsissään aurinkopurjeen materiaalina käytettävää jäykkää, ohutta hiilikuitukalvoa.
Ikaroksen aurinkopurje on neliön muotoinen.
Bayano Kamani

| Mitalit> Miesten yleisurheilu.Maa:   Yhdysvallat.Universiadit  | Mitalit> Miesten yleisurheilu.Maa:   Yhdysvallat.Universiadit  | Mitalit> Miesten yleisurheilu.Maa:   Yhdysvallat.Universiadit  | Miesten yleisurheilu> Maa:   Yhdysvallat. |
| --- | --- | --- | --- |
|  Hopeaa | Palma de Mallorca 1999 | 400 m aidat |  |
Maa:   Panama
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Rio de Janeiro 2007 | 400 m aidat |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Barquisimeto 2003 | 400 m aidat |  |
Bayano Ali Kamani (s. 17. huhtikuuta 1980 Houston, Yhdysvallat) on panamalainen yleisurheilija, joka kilpailee 400 metrin aitajuoksussa. Hän edustaa seuratasolla yhdysvaltalaista Santa Monica Track Clubia. Kamani edusti Yhdysvaltoja kesäkuuhun 2003 saakka. Hän on voittanut hopeaa sekä vuoden 1999 universiadeista että Pan-Amerikan kisoista 2007. Kamani voitti myös Etelä-Amerikan-mestaruuskilpailut vuonna 2003. Hän on osallistunut olympialaisiin kahdesti, vuosina 2004 ja 2008. Kamani ei päässyt finaaliin Pekingin kisoissa 2008, mutta oli viides Ateenassa 2004.
Kamani pitää hallussaan 400 metrin aitajuoksun maansa ennätystä ajallaan 47,84 sekuntia.
Ennätykset

Lähde: IAAF
400 m aidat: 47,84 s (2005)
400 m: 46,66 (2004)
400 m (sisäradat): 46,20 (2001)
Baltijski zavod

Sotalaiva Pobedan vesillelasku Baltijski zavodissa toukokuussa 1900
Baltijski zavod ( ven. Балтийский завод, ’Itämeren tehdas’; neuvostoaikana S. Ordžonikidzen mukaan nimetty telakka №189) on vuonna 1856 perustettu telakka Pietarissa Vasilinsaaren eteläpäässä.
Telakalla on rakennettu lukuisia sotalaivoja, sukellusveneitä ja ydinkäyttöisiä jäänmurtajia. Vuonna 2010 telakalla laskettiin vesille ensimmäinen kelluva ydinvoimala.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.bz.ru/ (englanniksi) (venäjäksi)